CELEX: 32004D0817
Language: sl
Date: 2004-11-19 00:00:00
Title: 2004/817/ES: Odločba Sveta z dne 19. novembra 2004 o dovoljenju Nemčiji, da uporabi ukrep z odstopanjem od člena 17 Šeste direktive 77/388/EGS o usklajevanju zakonodaje držav članic o prometnih davkih

2.12.2004   
            
            
               SL
            
            
               Uradni list Evropske unije
            
            
               L 357/33
            
         
      ODLOČBA SVETA
   
   z dne 19. novembra 2004
   o dovoljenju Nemčiji, da uporabi ukrep z odstopanjem od člena 17 Šeste direktive 77/388/EGS o usklajevanju zakonodaje držav članic o prometnih davkih
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (1) in zlasti člena 27(1) Direktive,
   ob upoštevanju predloga Komisije,
   ob upoštevanju naslednjega:
   
               (1)
            
            
               V pismu, ki ga je Generalni sekretariat Komisije registriral dne 22.03.2004, so nemški vladni organi zaprosili za dovoljenje za nadaljevanje uporabe odstopanja, ki je bilo odobreno s členom 1 Odločbe Sveta 2000/186/ES (2).
            
         
               (2)
            
            
               Druge države članice so bile obveščene o zaprosilu dne 6. avgusta 2004.
            
         
               (3)
            
            
               Z ukrepom odstopanja se izdatki za blago in storitve v celoti izvzamejo od pravice do odbitka DDV, kadar se le-ti uporabljajo več kakor 90 % za zasebne namene davčnega zavezanca ali njegovih uslužbencev ali na splošno za neposlovne namene. Ta ukrep predstavlja odstopanje od člena 17 Direktive 77/388/EGS, kakor je bil spremenjen s členom 28f navedene Direktive, in je upravičen zaradi potrebe po poenostavitvi postopka za obračunavanje DDV; ukrep le v zanemarljivem obsegu vpliva na znesek dolgovanega davka v fazi končne potrošnje.
            
         
               (4)
            
            
               Dovoljenje je poteklo 30. junija 2004 (3), čeprav se pravno stanje in dejstva, ki so upravičili uporabo zadevnega poenostavljenega ukrepa, niso spremenili in še obstajajo.
            
         
               (5)
            
            
               V svoji nedavni sodbi z dne 29. aprila 2004 v zadevi C-17/01 je Sodišče odločilo, da upoštevanje postopka pred sprejetjem Odločbe Sveta 2000/186/ES z dne 28. februarja 2000 ni razkrilo nobene nepravilnosti, ki bi vplivala na veljavnost navedene odločbe. Iz tega razloga naj se Nemčiji v nadaljnjem obdobju, to je do 31. decembra 2009, dovoli uporaba poenostavljenega ukrepa.
            
         
               (6)
            
            
               Odstopanje ne bo prizadelo lastnih sredstev Skupnosti iz DDV –
            
         SPREJEL NASLEDNJO ODLOČBO:
   Člen 1
   Z odstopanjem od člena 17(2) Direktive 77/388/EGS je Nemčiji dovoljeno, da se izdatki za blago in storitve izvzamejo od pravice do odbitka DDV, kadar se le-ti uporabljajo več kakor 90 % za zasebne namene davčnega zavezanca ali njegovih uslužbencev ali na splošno za neposlovne namene.
   Člen 2
   Ta odločba se uporablja do 31. decembra 2009.
   Člen 3
   Ta odločba je naslovljena na Zvezno republiko Nemčijo.
   
      V Bruslju, 19. novembra 2004
      
         
            Za Svet
         
         
            Predsednik
         
         J. P. H. DONNER
         
      
   
   
      (1)  UL L 145, 13.6.1977, str. 1. Direktiva, kakor je bila nazadnje spremenjena z Direktivo 2004/66/ES (UL L 168, 1.5.2004, str. 35).
   
      (2)  UL L 59, 4.3.2000, str. 12.
   
      (3)  Odločba 2003/354/ES (UL L 123, 17.5.2003, str. 47).